Նատալյա Սելեզնյովա

Նատալյա Իգորևնա Սելեզնյովա ( ռուս.` Наталья Игоревна Селезнёва, իրական ազգանունը` Պոլինկովսկայա (Полинковская), ), թատրոնի և կինոյի խորհրդային և ռուսական դերասանուհի, Ռուսաստանի Դաշնության ժողովրդական արտիստուհի (1996թ.), Լեհաստանի մշակույթի վաստակավոր գործիչ (1976թ.):

Կենսագրություն 

Նատալյա Սելեզնյովան ծնվել է Մոսկվայում։ Հայրը ԽՍՀՄ-ում հայտնի լուսանկարիչ էր, իսկ մայրը` նկարչուհի։ Վեց տարեկանում Նատալյան գլխավոր դերով հանդես է եկել Խորհրդային բանակի թատրոնի բեմադրությունում։ 1966 թվականին ավարտել է Բորիս Շչուկինի անվան թատերական ուսումնարանի` Բորիս Զախավայի դասընթացները և աշխատանքի անցել Մոսկվայի Երգիծանքի թատրոնում։

Կինոյում առաջին դերը կատարել է 1953 թվականին, խաղալով «Ալյոշա Պտիցինը կոփում է բնավորությունը» կինոնկարում։ Սակայն հաջողությունը նրան ժպտաց 1965 թվականին, երբ նկարահանվեց Լեոնիդ Գայդայի ««Ի» գործողությունը և Շուրիկի մյուս արկածները» կինոնկարում։ Հետագայում նա երկու անգամ ևս նկարահանվել է Գայդայի ֆիլմերում։ Բացի այդ, Նատալյա Սելեզնյովան հաջողությամբ հանդես է եկել նաև հեռուստահաղորդումներում և հեռուստաներկայացումներում։

Անձնական կյանքը 

1968 թվականին Նատալյա Սելեզնյովան ամուսնացել է դերասան Վլադիմիր Անդրեևի հետ, իսկ 1969 թվականին ծնվել է նրանց որդին։ Նատալյա Սելեզնյովան ֆուտբոլի երկրպագու է։

Մասնակի ֆիլմագրությունը

Ծանոթագրություններ 

Հունիսի 19 ծնունդներ
1945 ծնունդներ
Անձինք այբբենական կարգով
Ռուս դերասանուհիներ
Ռուսաստանի Դաշնության ժողովրդական արտիստներ
ՌԽՖՍՀ վաստակավոր արտիստներ
Դերասաններ այբբենական կարգով
Բորիս Շչուկինի անվան թատերական ինստիտուտի շրջանավարտներ
«Միասնական Ռուսաստան» կուսակցության անդամներ
Բարեկամության շքանշանի ասպետներ (Ռուսաստան)
Ռուս կինոդերասանուհիներ
Ռուս հեռուստատեսային դերասանուհիներ
Խորհրդային դերասանուհիներ
Պատվո շքանշանի ասպետներ (Ռուսաստան)